Държавен вестник, бр. 41, 2005 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  41
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № 3
от 28 април 2005 г.
за съдържанието, създаването и поддържане-
то на кадастралната карта и кадастралните
регистри
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят съдържани-
ето, условията и редът за създаването, поддър-
жането и съхраняването на кадастралната кар-
та и кадастралните регистри. С наредбата се
определя и класификаторът за начина на трай-
но ползване на поземлените имоти.
Чл. 2. (1) Кадастралната карта и кадастрал-
ните регистри документират местоположение-
то, границите, площта, трайното предназначе-
ние и начина на трайно ползване на недвижи-
мите имоти. Кадастралните регистри съдържат
информация и за собствениците, за носителите
на други вещни права и за актовете, от които те
черпят правата си върху недвижимите имоти,
както и за точките от геодезическата основа и
за идентификаторите на недвижимите имоти и
техните промени.
(2) Кадастралната карта и кадастралните
регистри служат и за:
1. създаване и водене на имотния регистър;
2. изработване на устройствени планове и
инвестиционни проекти;
3. създаване на специализирани карти, ре-
гистри и информационни системи по реда на
глава четвърта от Закона за кадастъра и имот-
ния регистър (ЗКИР);
4. други случаи, предвидени в закон или друг
нормативен акт.
(3) За издаването на актове, с които се
признава или се прехвърля право на собстве-
ност или се учредява, прехвърля, изменя или
прекратява друго вещно право върху недви-
жим имот, се изискват скици—копия от ка-
дастралната карта, издадени от Агенцията по
кадастъра (АК).
Чл. 3. (1) Кадастралната карта и кадастрал-
ните регистри се изработват за цялата терито-
рия на Република България, определена от дър-
жавните є граници.
(2) Кадастралната карта и кадастралните
регистри се създават и поддържат по землища
или по райони на градове по чл. 10 от Закона за
административно-териториалното устройство
на Република България (ЗАТУРБ).
(3) Кадастралната карта и кадастралните
регистри могат да се изработват, приемат и
одобряват и за части от землища или за части
от градове, както и за отделен имот или група
имоти.
Чл. 4. (1) Кадастралната карта се създава
в цифров и графичен вид и се поддържа в циф-
ров вид.
(2) Кадастралната карта се изработва в Бъл-
гарска геодезическа система 2000, определена с
Постановление № 140 на Министерския съвет
от 2001 г. (ДВ, бр. 54 от 2001 г.).
(3) Координатите на точките от границите
на поземлените имоти или от очертанията на
сградите (подробните точки) се съхраняват в
информационната система на кадастъра с точ-
ност до сантиметър, а площите—с точност до
квадратен метър.
(4) Площите на поземлените имоти и на сгра-
дите се изчисляват чрез координатите на опре-
делящите ги точки.
Г л а в а  в т о р а
КАДАСТРАЛНА КАРТА
Раздел I
Съдържание на кадастралната карта
Чл. 5. (1) Кадастралната карта съдържа:
1. държавните граници;
2. границите и наименованията на областите;
3. границите и наименованията на общините;
4. границите и наименованията на земли-
щата и районите на градове по чл. 10 ЗАТУРБ;
5. границите и номерата на кадастралните
райони;
6. границите и номерата на поземлените
имоти;
7. очертанията и номерата на сградите;
8. границите и наименованията на кмет-
ствата;
9. границите на териториите с еднакво трай-
но предназначение;
10. подробните точки, определящи грани-
ците на поземлените имоти и очертанията на
сградите;
11. точките от геодезическата основа и тех-
ните номера;
12. наименованията на местности, улици,
площади, булеварди, квартали, жилищни ком-
плекси; природни и исторически забележител-
ности; водни течения и водни площи; приста-
нища, пътища, железопътни линии и гари; му-
зеи, училища и други обществени сгради, както
и номерата от административните адреси на
поземлените имоти.
(2) Кодът по ЕКАТТЕ, номерът на кадаст-
ралния район, номерът на поземления имот,
номерът на сградата и на самостоятелния обект
в нея образуват идентификатора на недвижи-
мия имот по ред, определен с Наредба № 15 от
2001 г. за структурата и съдържанието на иден-
тификатора на недвижимите имоти в кадастъ-
ра (ДВ, бр. 71 от 2001 г.).
Чл. 6. (1) Границите по чл. 5, ал. 1, т. 1—5 и
т. 8 и 9 са и граници на поземлени имоти. Гра-
ниците на поземлените имоти могат да съвпа-
дат с очертанията на сградите.